РЕПУБЛИКА СРБИЈА- ОПШТИНА РАЧА

ОПШТИНСКО ВЕЋЕ

Број: 400-73/2022-II-01

Дана: 05.12.2022. године

На основу члана 46., став 1. тачка 1) Закона о локалној самоуправи ("Сл. гласник РС", број 129/07, и 83/2014-др. закон), члана 36. Закона о планском систему Републике Србије („Сл. гласник РС“, број 30/2018), члана 71. и 114. Статута општине Рача ("Сл. гласник општине Рача", број 3/19 ), члана 24.,25.,26.,27.,28. Одлуке о јавној расправи („Службени гласник општине Рача“ број 33/20) и члана 34. Пословника о раду Општинског већа ("Сл. гласник општине Рача", број 22/20 и 8/22), Општинско Веће општине Рача објављује:

**ИЗВЕШТАЈ О СПРОВЕДЕНОМ ПРОЦЕСУ ЈАВНЕ РАСПРАВЕ О НАЦРТУ ОДЛУКЕ О БУЏЕТУ ЗА ОПШТИНУ РАЧА ЗА 2023. ГОДИНУ**

У процесу израде нацрта Одлуке о буџету за 2023. годину, Општинско веће општине Рача спровело је јавну расправу о нацрту Одлуке. Јавна расправа о нацрту Одлуке спроведена је у периоду од 15.11.2022. године до 30.11.2022. године.

Јавни позив за учешће о јавној расправи са програмом јавне расправе и нацртом Одлуке објављен је на званичном сајту општине Рача.

Примедбе, предлози и сугестије достављале су се Општинском већу на е-маил адресу opstina@raca.rs и поштом на адресу Карађорђева 48, 34210 Рача.

Јавна презентација одржана је 01.12.2022. године са почетком у 12.00 часова, у скупштинској сали опшине Рача. Представници Општине Рача на овом скупу били су:

Ненад Савковић, председник општине

Миладин Милић, члан Општинског већа

Јована Бетулић, Начелница општинске управе

Снежана Маџић, шеф одељења за привреду, пољопривреду, буџет и финансије

Након уводног излагања констатовано је да путем е-маила и поште није било достављених предлога, сугестија ни коментара. На овом скупу није присуствовао нико од правних лица, привредника, предузетника стручне и остале јавности.

Скуп је завршен закључком да има предлога који би били укључени у Предлог одлуке о буџету општине Рача за 2023. годину, те се измењени нацрт прослеђује на даље разматрање.